stanford-oval/wikipedia huggingface dataset:
Thea LaFond

| Mitalit | Mitalit | Mitalit |  |
| --- | --- | --- | --- |
|  Thea LaFond vuonna 2019. |  Thea LaFond vuonna 2019. |  Thea LaFond vuonna 2019. |  |
Naisten yleisurheilu
Maa:   Dominica
|  Olympialaiset  |  Olympialaiset  |  Olympialaiset  |  |
|  Kultaa | Pariisi 2024 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Glasgow 2024 | kolmiloikka |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Santiago 2023 | kolmiloikka |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | kolmiloikka |  |
|  Pronssia | Gold Coast 2018 | kolmiloikka |  |
Thea LaFond (s. 5. huhtikuuta 1994) on dominicalainen kolmiloikkaaja, olympiavoittaja ja sisäratojen maailmanmestari. Nuorempana hän kilpaili arvokilpailutasolla myös korkeushypyssä.
LaFond sijoittui Kansainyhteisön kisoissa 2014 kolmiloikassa 11:nneksi. Vuonna 2015 hän sijoittui NACAC:n mestaruuskilpailuissa kuudenneksi sekä kolmiloikassa että korkeushypyssä. Samana vuonna hän oli Pan-Amerikan kisoissa kolmiloikassa kahdestoista ja korkeushypyssä kolmastoista. Hän jäi kolmiloikassa karsintaan Rio de Janeiron olympialaisissa 2016 ja Lontoon MM-kilpailuissa 2017. Vuonna 2018 hän sijoittui sisäratojen MM-kilpailuissa kolmiloikassa 17:nneksi sekä saavutti pronssia Kansainyhteisön kisoissa tuloksella 13,92 ja NACAC:n mestaruuskilpailuissa tuloksella 13,74. Pan-Amerikan kisoissa 2019 hän sijoittui kahdeksanneksi.
LaFond selviytyi Tokion olympialaisissa 2021 loppukilpailuun hyppäämällä karsinnassa ennätystuloksensa 14,60 mutta jäi loppukilpailussa tulokseen 12,57 ja sijoittui 12:nneksi. Hän sijoittui sisäratojen MM-kilpailuissa 2022 neljänneksi tuloksella 14,53. Eugenen MM-kilpailuissa 2022 hän oli viides tuloksella 14,56. Saman vuoden Kansainyhteisön kisoissa hän saavutti hopeaa tuloksella 14,39. Lisäksi hän voitti NACAC:n mestaruuden tuloksella 14,49. Budapestin MM-kilpailujen 2023 karsinnassa hän hyppäsi Dominican ennätyksen 14,62, jota kohensi loppukilpailussa tulokseen 14,90 sijoittuen neljänneksi. Kauden päätteeksi hän saavutti pronssia Santiagon Pan-Amerikan kisoissa tuloksella 14,25.
LaFond voitti sisäratojen maailmanmestaruuden Glasgow’ssa 2024 Dominican ennätystuloksella 15,01. Pariisin olympialaisissa 2024 hän toi Dominicalle sen ensimmäisen olympiamitalin voitettuaan olympiakultaa jälleen uudella Dominican ennätyksellä 15,02.
LaFond ylitti kolmiloikassa 13 metrin rajan vuonna 2013, 14 metrin rajan vuonna 2017 ja 15 metrin rajan 2024. Hänen kolmiloikkaennätyksensä ulkoradoilla on Pariisin olympialaisissa hypätty 15,02 ja sisäradoilla Glasgow’n MM-kisatulos 15,01. Hänen ennätyksensä korkeushypyssä on 185 vuodelta 2015 ja pituushypyssä 664 vuodelta 2022. Näiden kolmen lajin lisäksi hän pitää Dominican ulkoratojen ennätystä hallussaan 100 metrin aitajuoksussa ajalla 14,03. Sisäradoilla hänellä on maansa ennätys näiden kolmen hyppylajin ja 60 metrin aitajuoksun lisäksi viisiottelussa.
Godsmack

| Godsmack |
| --- | --- |


Tiedot
Toiminnassa:  1996–
Tyylilaji:  alternative metal, hard rock, post-grunge
Kotipaikka:  Yhdysvallat
Laulukieli:  englanti
Jäsenet:  Sully Erna, laulu, kitara, rummut, lyömäsoittimet   Robbie Merrill, basso   Tony Rombola, kitara, taustalaulu   Shannon Larkin, rummut, lyömäsoittimet  
Entiset jäsenet:  Lee Richards, kitara   Tommy Stewart, rummut  
Levy-yhtiö:  Universal Records  
Aiheesta muualla
Kotisivut
Godsmack on yhdysvaltalainen metallimusiikkia soittava yhtye, jonka laulaja ja lauluntekijä Sully Erna perusti vuonna 1996 Lawrencessa, Massachusettsissa. Alkuun yhtye soitti death metalia, mutta tyylisuunta muuttui sittemmin hard rock -vaikutteisemmaksi metalliksi. Godsmack on ottanut vaikutteita muun muassa Alice in Chainsilta, jonka kappaleen ”God Smack” mukaan yhtye valitsi nimensäkin.
Godsmack nousi suosioon debyyttialbuminsa aikoihin hittisinglejen ”Voodoo” ja ”Whatever” sekä tiiviin keikkailun ansiosta. Seuraava albumi Awake nosti yhtyettä suurempaan suosioon kappaleiden ”Awake” ja ”Greed” ansiosta. Vuonna 2002 yhtye oli ehdolla Grammy-palkinnon saajaksi parhaasta instrumentaalisesta rock-kappaleesta (”Vampires”). Seuraavana vuonna Godsmack julkaisi kolmannen albuminsa Faceless, joka nousi Yhdysvaltojen levylistan ykköseksi ja singlet ”I Stand Alone” ja ”Straight Out of Line” nousivat hiteiksi. Faceless-albumin tapaan myös vuoden 2006 albumi Godsmack IV nousi kotimaansa ykköseksi.
Historia > Varhaiset vaiheet (1995–1996)

Helmikuussa 1995 Sully Erna päätti perustaa uuden yhtyeen, jonka laulajaksi hän alkaisi itse yli 23 vuotta kestäneen rumpalin uransa jälkeen. Tämän yhtyeen nimeksi keksittiin The Scam ja sen kokoonpanon muodosti Erna laulajana, Robbie Merrill bassossa, Lee Richards kitarassa ja Tommy Stewart rummuissa. Nauhoitettuaan ensimmäisen demonsa The Scam kuitenkin vaihtoi nimensä Godsmackiksi. He alkoivat soittaa pienissä baareissa kotikaupungeissaan Lawrencessa ja Salemissa. Yhtye aloitti tekemällä covereita esimerkiksi Alice in Chainsin musiikista, mutta pian he alkoivat luoda myös omaa musiikkiaan. Paikallisesti suositut kappaleet kuten ”Keep Away” ja ”Whatever” nostivat heidät pian Bostonin alueen listojen kärkeen.
Vuonna 1996 Tony Rombola ja Joe D'arco liittyivät Godsmackiin uutena kitaristina ja rumpalina, kun Richards oli poistunut saatuaan tietää kuusivuotiaasta lapsestaan ja Stewart jätti yhtyeen erimielisyyksien johdosta. Samana vuonna yhtye astui ensimmäisen kerran studiion nauhoittamaan ensimmäistä levyään, All Wound Up. Se nauhoitettiin kolmessa päivässä 2 600 dollarilla.
Seuraavan kahden vuoden aikana yhtye soitti Bostonin alueella. Lopulta Godsmackin levy päätyi ”Susanin”, radioasema WAAF:n DJ:n, käsiin. Radioasema alkoi soittaa kappaletta ”Keep Away” useaan otteeseen ja se nousi pian aseman eniten soitetuksi kappaleeksi. Tämän jälkeen musiikkikauppaketju Newbury Comics suostui myymään levyä kaupoissaan. Kappaleen saaman suosion siivittämänä Godsmack palasi studioon ja nauhoitti singlen nimellä ”Whatever”, josta nousi WAAF:n uusi suosikki. Haastattelussa Sully Erna on todennut, että he olivat myyneet noin 50 levyä kuussa ennen kuin WAAF otti albumin listoilleen. Sen jälkeen myynti nousi yli tuhanteen viikossa.
Kokoonpano > Nykyinen

Sully Erna – laulu, kitara, rummut, lyömäsoittimet
Robbie Merrill – basso
Tony Rombola – kitara, taustalaulu
Shannon Larkin – rummut, lyömäsoittimet
Kokoonpano > Entiset jäsenet

Lee Richards – kitara
Tommy Stewart – rummut
Diskografia > Studioalbumit

All Wound Up (1998,  EK Records)
Godsmack (1998,  Universal Records, Republic Records)
Awake (2000,  Universal Records, Republic Records)
Faceless (2003,  Universal Records, Republic Records)
IV (2006,  Universal Records, Republic Records)
The Oracle (2010,  Universal Republic)
1000hp (2014)
When Legends Rise (2018)
Lighting Up the Sky (2023)
Diskografia > EP:t

The Other Side (2004,  Universal Records, Republic Records)
Diskografia > Kokoelma-albumit

Good Times, Bad Times... Ten Years of Godsmack (2007,  Universal Records, Republic Records)
Icon (2004,  Universal Records, Republic Records)
Diskografia > Livealbumit

Live & Inspired (2012,  Universal Records, Republic Records)
Diskografia > Singlet

Whatever (1998)
Keep Away (1999)
Voodoo (1999)
Bad Religion (2000)
Awake (2000)
Greed (2001)
Bad Magik (2001)
I Stand Alone (2002)
Straight Out of Line (2003)
Serenity (2003)
Re-Align (2003)
Running Blind (2004)
Touché (2004)
Speak (2006)
Shine Down (2006)
The Enemy (2006)
Good Times, Bad Times (2007)
Whiskey Hangover (2009)
Cryin' Like a Bitch (2010)
Love-Hate-Sex-Pain (2010)
Saints and Sinners (2011)
Rocky Mountain Way (Joe Walsh cover) (2012)
1000hp (2014)
Something Different (2014)
What's Next (2015)
Inside Yourself (2015)
Come Together (Beatles cover) (2017)
Bulletproof (2018)
When Legends Rise (2018)
Under Your Scars (2019)
Unforgettable (2020)
Surrender (2022)
You And I (2022)
Aiheesta muualla

Kuvia tai muita tiedostoja aiheesta Godsmack Wikimedia Commonsissa
Yhtyeen virallinen kotisivu
The Michael Jackson Mix

| The Michael Jackson Mix Michael Jackson |
| --- | --- | --- |

Remix-albumin tiedot
 Äänitetty : 1969 – 1984
 Julkaistu: lokakuu 1987
 Tyylilaji: pop, soul, disko
 Levy-yhtiö: Stylus Records
Michael Jacksonin muut remix-albumit
|   | The Michael Jackson Mix 1987 | Dangerous Remix 1993 |
The Michael Jackson Mix on yhdysvaltalaisen laulajan Michael Jacksonin ensimmäinen remix-albumi. Se julkaistiin lokakuussa 1987. Albumi sisältää lukuisia Jacksonin omia sekä hänen yhtyeensä The Jackson 5 kappaleita jatkuvaksi soitoksi miksattuna.
The Chantays

| The Chantays> Tiedot |
| --- | --- |
Toiminnassa:  1962–1990-luku
Tyylilaji:  instrumentaalirock, surf
Kotipaikka:  Santa Ana, Kalifornia, Yhdysvallat
Jäsenet:  Brian Carman, kitara, laulu   Bob Marshall, piano, koskettimet   Bob Spickard, kitara, laulu   Warren Waters, bassokitara   Bob Welch, rummut  
Aiheesta muualla
Kotisivut
Infobox OKNimi-testi OK: 
The Chantays oli yhdysvaltalainen yhtye, joka perustettiin Santa Anassa Kaliforniassa vuonna 1962. Yhtyeen perustivat high school -kaverukset Brian Carman (kitara, laulu), Bob Spickard (kitara, laulu), Bob Marshall (piano, koskettimet), Warren Waters (bassokitara) ja Bob Welch (rummut). He erikoistuivat surfmusiikkiin ja tekivät alussa pääosin instrumentaalista musiikkia. Manageri Dale Smallins sai allekirjoitettua yhtyeelle levytyssopimuksen ja vuonna 1962 Carman ja Spickard sävelsivät ja julkaisivat kappaleen nimeltä ”Pipeline”. Kappaleesta tuli yksi suurimmista ja parhaimmista surfhiteistä, joita on koskaan nauhoitettu.
Diskografia > Albumit

Pipeline (1963)
Two Sides of the Chantays (1964)
Next Set (1994)
Waiting for the Tide (1997)
Diskografia > Singlet

”Pipeline” (1962)
”Monsoon” (1963)
”Space Probe” (1963)
”Only If You Care” (1964)
”Beyond” (1964)
”Greenz” (1965)
”Fear of the Rain” / ”(I Won’t Cry) So Be On Your Way” (1965)
”It Never Works Out for Me” (1965)
Aiheesta muualla

The Chantaysin kotisivut (englanniksi)
HMS Skate (1895)

| HMS Skate |
| --- | --- |

Aluksen vaiheet
Rakentaja:  Naval Construction and Armament Company, Brightside
Kölinlasku:  29. maaliskuuta 1894
Laskettu vesille:  13. maaliskuuta 1895
Palveluskäyttöön:  tammikuu 1896
Loppuvaihe:  romutettu 1907
Tekniset tiedot
Uppouma:  300 t (standardi) 340 t (max)
Pituus:  59,28 m (kokonaispituus)
Leveys:  5,79 m
Syväys:  2,31 m
Koneteho:  4 000 ihp
Nopeus:  27 solmua (suunniteltu)
Miehistöä:  53
Aseistus
Aseistus:  1 x QF 12 naulan 12 cwt laivatykki 5 x QF 6 naulan Hotchkiss 2 x 18" torpedoputkea
HMS Skate oli Britannian kuninkaallisen laivaston vuonna 1896 palvelukseenotettu Sturgeon-luokan torpedovenehävittäjä.
Valmistus

Alus tilattiin 8. joulukuuta 1893 Naval Construction and Armament Companyltä Brightsidestä osana vuosien 1893-1894 laivasto-ohjelmaa, jolloin sen valmistusajaksi määrättiin 14 kuukautta. Köli laskettiin 20. maaliskuuta 1894 telakkanumerolla 235. Alus laskettiin vesille 13. maaliskuuta 1895 ja valmistui tammikuussa 1896, jolloin sen tarjoukseen perustunut hinta oli 35 811 puntaa.
Palvelus

Alus  oli 1900-1901 Välimerellä, jona aikana aluksen savuhormeja pidennettiin. Muuten alus oli Britteinsaarilla. Se myytiin 9. huhtikuuta 1907 romutettavaksi Coxille Falmouthiin.
Stehag

| Stehag |
| --- | --- |

 Stehag
 Koordinaatit: 55°54′06″N, 13°23′43″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Eslöv
Väkiluku (2021):  1 332
Infobox OKVirheellinen NIMI-arvo: 
Stehag on taajama Eslövin kunnassa Skånen läänissä samannimisessä historiallisessa maakunnassa Ruotsissa. Taajamassa oli 1 332 asukasta vuonna 2021.
Tunnettuja henkilöitä

Vilhelm Ekelund (1880–1949), runoilija
Torgny Schunnesson (s. 1948), dokumentaristi
Aiheesta muualla

Kuvia tai muita tiedostoja aiheesta Stehag Wikimedia Commonsissa
Thea von Harbou

Thea Gabriele von Harbou (27. joulukuuta 1888 Tauperlitz Baijeri –  1. heinäkuuta 1954 Berliini) oli saksalainen kirjailija, elokuvakäsikirjoittaja ja näyttelijä, syntyperältään preussilaista aristokratiaa. 
Hänen ensimmäinen romaaninsa ilmestyi 1905 lehdessä Deutsche Roman-Zeitung. Hän kuitenkin ryhtyi näyttelijäksi ja aloitti 1906 Düsseldorfissa, mistä hän muutti Weimariin (1908), Chemnitziin (1911) ja Aacheniin (1913). Aachenissa hän tutustui ensimmäiseen aviomieheensä, näyttelijä, ohjaaja Rudolf Klein-Roggeen, ja he avioituivat 1914.
Fritz Lang ja Thea von Harbou Berliinin asunnossaan 1923 tai 1924.
Hän kirjoitti vuonna 1920 Fritz Langin kanssa ensimmäisen elokuvakäsikirjoituksensa Unelmien temppeli. Langista tuli hänen toinen aviomiehensä 1922, ja he tekivät seuraavina vuosina yhteistyötä, kirjoittivat esimerkiksi käsikirjoituksen elokuviin  Metropolis ja M – kaupunki etsii murhaajaa. He muuttivat erilleen lokakuussa 1931, ja avioero tuli voimaan 1933. Von Harboun liittyminen Saksan kansallissosialistiseen työväenpuolueeseen vuonna 1932 oli luultavasti syy avioeroon Langista, joka 1934 muutti Saksasta Pariisiin, kun hänen elokuvansa Tri Mabusen testamentti oli kielletty Saksassa.
Harbou teki käsikirjoituksen elokuvaan Der Herrscher (1937), jonka ohjasi Veit Harlan ja pääosaa näytteli Emil Jannings. Elokuva kertoo ehdottomasta alistumisesta diktaattorin valtaan, ja palkinto tulee täydellisenä voittona.
Brittiläinen sotilashallinto pidätti hänet toisen maailmansodan jälkeen, ja hän joutui tekemään sekalaisia töitä, kuten siivoamaan raunioita pommituksen jäljiltä. Saatuaan työluvan hän teki jonkin verran töitä elokuvan parissa ja jatkoi käsikirjoituksien kirjoittamista.
Aiheesta muualla

Thea von Harbou Internet Movie Databasessa. (englanniksi)
Elämäkerta (englanniksi)
Harmaataskumaluri

| Harmaataskumaluri |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Taskumalurit Epthianura
Laji::  albifrons
Kaksiosainen nimi
 Epthianura albifrons  (Jardine & Selby, 1828) 
Katso myös
   Harmaataskumaluri Wikispeciesissä   Harmaataskumaluri Commonsissa 
Infobox OKNimi-testi OKIUCN-testi OK: 
Harmaataskumaluri (Epthianura albifrons) on mesikoiden heimoon kuuluva varpuslintu.
Levinneisyys

Harmaataskumaluria tavataan Australiassa. Lajin on raportoitu olevan melko yleinen. Se on luokiteltu elinvoimaiseksi.
Naaras
Gunnars-Djupträsket

| Gunnars-Djupträsket |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Boden
Koordinaatit:  66°06′08″N, 21°56′29″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Kvarnånin valuma-alue
Laskujoki:  Kvarnbäcken Såg-Djupträsketiin
Järvinumero:  SE734623-177819
Mittaustietoja
Pinnankorkeus:  91 m  mpy. 
Pituus:  4,281 km  
Leveys:  2,37 km  
Rantaviiva:  17,36 km  
Pinta-ala:  4,068 km²  
Valuma-alue:  26,91 km²  
Keskivirtaama:  noin 0,3 m³/s  
Saaria:  10
 fiGunnars-Djupträsket 
Gunnars-Djupträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa

Gunnars-Djupträsket on 4,3 kilometriä pitkä, 2,4 kilometriä leveä ja sen pinta-ala on 407 hehtaaria eli 4,07 neliökilometriä. Se sijaitsee Gunnarsbyn kirkonkylältä 3,5 kilometriä koilliseen ja Niemisuannosta (Niemisel) 7,5 kilometriä pohjois-luoteeseen päin. Se on muodostunut maaston alankoon, jonka reunoilla sijaitsevat lounaispuolinen suuri moreenimäki, läntinen Röråkölen, pohjoiset Högberget ja Fängesberget sekä pohjoisesta alkava Långträskbergetistä alkava ja kaakkoon johtava selänne. Järven ympäristö on kumpuilevaa metsämaastoa ja sama kumpuilu näyttäisi jatkuvan järven pohjassa. Kumpuilu tekee järven rantaviivasta mutkikkaan, sillä järvessä on paljon pieniä ja suuria niemiä ja vastaavasti myös lahtia. Niitä täydentää kymmenen erikokoista saarta. Storholmen sijaitsee keskellä järveä ja sen kaakkoispuolella ovat Kronholmarna. Länsirannan tuntumassa sijaitsevat Brändholmen, Tjärnholmen ja Lassmanholmen. Järven itäpää on lahtimainen järvenosa, jossa ovat Rågholmen, Småholmarna ja koukkumaisena järvelle työntyvä Halsuddenin niemi. Niemen eri puolille jäävät lahdet Bakreviken ja Främreviken. Järven suurin kylä Gunnarsdjupträsk sijaitsee täällä. Järven kaakkoisosan lahti Lilla Djupträsket jää piiloon Sunduddenin taakse. Täällä, järven luusuassa, sijaitsevat Lillträsk ja Storbergin kulmakunnat. Järven muut rannat ovat autiot, mutta itärannalla on edellisten lisäksi joitakin rantamökkejä. Niille kaikille tulee tiet Niemisuannosta.
Luontoarvoja

Valuma-alueen maaperän yleisimmät maalajit ovat moreeni (33,0 %), turve (40,2 %) ja kallioalue (0,5 %). Muut alueet ovat erilaisia vesistöjä.
Vesistösuhteet

Gunnars-Djupträsket kuuluu Rånejoen vesistössä (päävesistötunnus 7) Kvarnånin sivujoen valuma-alueeseen . Kvarnånin valuma-alueen pinta-ala on noin 134 neliökilometriä (km²), joka on noin 3 % koko vesistön 4 207 km² pinta-alasta. Kvarnånin keskivirtaama (MQ) on 1,9 m³/s . Järvi on lasku-uomansa Kvarnbäckenin lähdejärvi. Jäven valuma-alueen pinta-ala 26,91 km² ja järven keskivirtaama arvioidaan olevan 0,27 m³/s .
Karttojen mukaan järven valuma-alueelta laskee siihen yhdeksän puroa. Pieniä puroja ovat Rörmyrtjärnenin laskuoja itärantaan ja Holmtjärnenin puro pohjoisrantaan. Länsirantaan tulee Tjärnhalstjärnenin laskupuro, jonka yläjuoksulla on vielä toinen lammista, joita nimitetään Vedatjärnarnaksi. Pohjoisrantaan Mörtträskvikeniin laskee Mörtträskbäcken, jonka valuma-alueella ovat Bergtjärnen, Inre Mörtträsket, Yttre Mörtträsket, Klingermyrtjärnen, Stortjärnen ja Lilltjärnen. Järven lasku-uoma on Kvarnbäcken, joka yhtyy parin kilometrin päässä Forsträskbäckeniin. Se laskettelee etelään päin 1,5 kilometriä Såg-Djupträsketiin. Tämän laskujoki on Forsträskån, joka pian yhdyttyään Ronningsbäckeniin laskeekin Lillträsketiin muodostaen Börstån nimisen joen. Joki laskee parin kilometrin päässä Västiträsketiin, josta vain 7 kilometriä pitkä Kvarnån saa alkunsa. Kvarnån on Rånejoen sivujoki ja Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
↑  Järven ympäristön pinnanmuotoja voi tarkastella Internetin Lantmäteriet-karttapalvelusta, kun käyttää toimintoa ”Terrängskuggning”.
Hans Dorr

Hans Dorr (7. huhtikuuta 1912 Sonthofen, Saksan keisarikunta – 17. huhtikuuta 1945 Judenburg, Saksa [nyk. Itävalta]) oli saksalainen Waffen-SS-upseeri. Sotilasarvoltaan Dorr oli SS-Obersturmbannführer (everstiluutnantti).
Dorr palveli koko toisen maailmansodan ajan Germania-rykmentissä, joka kuului 5. SS-divisioona Wikingiin. Sodan alkuvaiheessa Dorr toimi komppanianpäällikkönä ja vuoden 1941 marraskuusta alkaen Germanian 1. pataljoonan komentajana. Vuonna 1944 hänestä tuli samaisen rykmentin komentaja.
Dorr palkittiin 1. ja 2. luokan Rautaristeillä, Kultaisella Saksan ristillä ja Rautaristin ritariristillä tammenlehvin ja miekoin. Lisäksi hänelle myönnettiin kaksi panssarintuhoojamerkkiä, hopeinen rynnäkkömerkki, hopeinen lähitaistelumerkki ja kultainen haavoittumismerkki. Hänen osakseen tuli haavoittua 16 kertaa. Viimeisen kerran SS-Obersturmbannführer Dorr haavoittui Budapestin taisteluissa huhtikuussa 1945 ja kuoli vammoihinsa kenttäsairaalassa 7. huhtikuuta 1945.
Tauno Palo – 100 vuotta

| Tauno Palo – 100 vuotta Tauno Palo |
| --- | --- | --- |

Kokoelmalevyn tiedot
 Äänitetty : 1934–1942
 Julkaistu: 2008
 Formaatti: CD-levy
 Tuottaja(t): Jarmo Kantola – Timo Leppänen – Hannu Saarinen
 Tyylilaji: vanha tanssimusiikki
 Kesto: 77.37
 Levy-yhtiö: Salix Ay
Muut kannet

Tauno Palon muut julkaisut
| 20 suosikkia – Ruusu on punainen 2002 | Tauno Palo – 100 vuotta 2008 |   |
Tauno Palo – 100 vuotta on vuonna 2008 julkaistu Tauno Palon kokoelmalevy, johon on koottu hänen levyksiään vuosilta 1934–1942. Kokoelma sisältää pääosin ennen CD-levyllä julkaisemattomia versioita.
Kappaleet

Tilda ja minä – 2.57
Nuoruuden sävel – 2.48
Sinä semmoinen, minä tämmöinen – 2.41
Kello se käydä niksuttaa – 2.57
Unelmain tyttö – 2.55
Kadun lapsi – 2.52
Aron tyttö – 2.55
Saaren erakko – 2.38
Kevätvirroille – 3.03
Syksyn tullessa – 2.44
Ylpeä heili – 2.54
Muistatko Anni – 3.00
Marjatta – 2.51
Tuulien tyttö – 2.53
Kun kuulet tuon – 2.38
Kai yhden suukkosen saa – 2.30
Talontytön jenkka – 2.55
Lemmenkukka – 3.05
Viulutyttö – 2.40
Mieheke – 2.37
Mitä mulle sanoisit – 3.00
Näethän valoisan taivaan – 2.58
Enteitä – 2.59
Et sinä saa – 3.02
Tuulikki – 2.56
Suo anteeksi armas – 3.02
Shampanjakuhertelua – 3.08
HMS Sjöormen (Sor, 1941)

| HMS Sjöormen |
| --- | --- |

Aluksen vaiheet
Rakentaja:  Kockums, Malmö
Kölinlasku:  1940
Laskettu vesille:  5. huhtikuuta 1941
Palveluskäyttöön:  3. joulukuuta 1941
Poistui palveluskäytöstä:  1. tammikuuta 1964
Loppuvaihe:  myyty romutettavaksi 1964
Tekniset tiedot
Uppouma:  580 t (standardi) 760 t (sukelluksissa)
Pituus:  64,2 m (kokonaispituus)
Leveys:  6,4 m
Syväys:  3,4 m
Koneteho:  2-akselinen, 2 x 8-sylinteristä Kockums-MAN/WV-30/38 -dieselmoottoria 1 900 hv 2 x sähkömoottoria 1 000 shp
Nopeus:  16,2 solmua (pinnalla) 10 solmua (sukelluksissa)
Miehistöä:  38
Aseistus
Aseistus:  4 x 53,3 cm M/34 -torpedoputkea 1 x 53,3 cm M/36 kannelle asennettu torpedoputki 1 x 40 mm lvakan M/32 2 x konekivääriä
HMS Sjöormen (runkonumero Sor) oli Ruotsin laivaston Sjölejonet-luokan sukellusvene.
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1940. Se laskettiin vesille 5. huhtikuuta 1941 ja liitettiin laivastoon 3. joulukuuta 1941.
Palvelus

Alus poistettiin palveluksesta 1. tammikuuta 1964 ja myytiin 1964 Kalmariin romutettavaksi.
Tekolampi (Pieksämäki, Liukkoskylä, eteläinen eteläosa)

| Tekolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°17′38″N, 26°49′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja tekolampeen 
Järvinumero:  14.936.1.029
Mittaustietoja
Pinnankorkeus:  noin 132 m  
Pituus:  520 m  
Leveys:  200 m  
Rantaviiva:  0,754 km  
Pinta-ala:  3,486 ha  
Saaria:  ei saaria 
 fiTekolampi 
Tekolampi  on Etelä-Savossa Pieksämäellä  Venetmäen lähellä sijaitseva lampi.
Maantietoa

Lampi on 520 metriä pitkä, 200 metriä leveä, ja sen pinta-ala on 3,5 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Niskakoskenjoen valuma-alueeseen (14.936) se kuuluu. Lammen vedenpinnan korkeus on noin 132 metriä mpy.
The Powerpuff Girls: Mojo’s Pet Project

| The Powerpuff Girls: Mojo’s Pet Project |
| --- | --- |

Kehittäjä:  Intelligent Games
Julkaisija:  BAM! Entertainment
Julkaistu:   28. syyskuuta 2001
Alusta:  Windows
Lisää peliartikkeleitaVideopelien teemasivulla
Infobox OK  : 
The Powerpuff Girls: Mojo’s Pet Project on Tehotytöt-animaatiosarjaan perustuva videopeli. Peli keskittyy nimensä mukaan Tehotyttöjen tehävään pysäyttää Mojo Jojo ja hänen juonensa. Pelin kehitti Intelligent Games vuonna 2001 ja se on saatavilla vain PC:lle.
Ääninäyttelijät

| 0 | 1 | 2 |
| --- | --- | --- |
|  Catherine Cavadini  | … |  Papu   |
|  Tara Charendoff  | … |  Pipa   |
|  E.G. Daily  | … |  Poppana   |
|  Roger Jackson  | … |  Mojo Jojo   |
|  Tom Kane  | … |  professori Utonium   |
|  Tom Kenny  | … |  Kertoja, Pormestari   |